Jechoota Haacaaluu Hundeessaa keessaa muraasa; kanneen inni bakkeewwan adda addaatti dubbate, kan walitti qabame kunooti.

1. “Ijoollee biyyaa kootii, hundumtuu haadhoo kooti.”

2. R“Maaloo ormaayyuu guddisee, dabarseefii boonsee, maaf dabaree dhabaa? jette Oromiyaan, jette harmeen, boossee.”

3. “Qotee qotee namichi, sanyii darbatee. Rafeen bulu, namni waan hormaa abdatee.”

4. “Sooreettii haadha sooree, irbaanni irra buusa qaba.”

5. “Maarree yoo du’e, jabaan gaafa biyyaa.”

6. “Biyya ormaa dhaquun nama hindhibuu, galuutu nama dhiba.”

7. “Ani yoo du’e, lafa hinsiilessu.”

8. “Lubbuu biliqa baatuuf maafan gola naanna’aa, sabaa koof falmeen du’ee Taaddasaa Birruu ta’aa.”

9. “Jirra jirra bullee barii arguuf, garaa nubal’isee yaa nuhii.”

10. “Oromoon Oromoo irratti yeroo dhukaasu arguu caala; du’a wayya, warri du’e nihobbaafate bar.”

11. “Baay’inni rakkoodhaa, furmaata mataansaa. Harreen ba’aa diddeeti, taati harree diidaa.”

12. “Garaaf qalbii kiyya hatanii, akkan sirraa cituuf yaadanii.”

13. “Nan mammaaka namammaaksisaa, raajii bara kanaa yaa jamaa. Boolla keessa teessee boolla qottii, dhaala abbaashee ilmoon rirmaa.”

14. “Manni keenya holqaaree tabba guddaadha malee, Oromoon biyya diigaaree, biyya ijaare malee.”

15. “An sossodaadhee baranaa, qalbii kootii. Gibee gamaan jaaladhee, sanyii mootii…”

16. “Allaattiidhaaf kochoo; qocaadhaa dhagaachaa, kennaa maaltu dida? Jirra hunda baachaa.”

17. “Akkamiin sirraa citaa, fudhee Oromiyaa koo siin lixaa...”

18. “Addaggeen safuun beektu; addarra buusan malee, falmadhu Qeerroo sihii abdiin sabaa yoomillee.”

19. “Shaayee tiyya shaayee, haleeli shimalaan lolli gaye.”

20. “Kormi biyyaa ba’ee; biyyaa hormaa jiru, hinbokkisuu inuma barooda.”

21. “Diina hinsarmu; harka hinkennu, goonni Oromoo dura dhuma.”

22. “Gabaa galtu hingaggeessan; nidhageeffatu malee, namaa gamtu hindheessan, niwareegamu malee.”

23. “Yoo Harargee luka cabsan, Wallaggaatu okkola.”

24. “Qotiyyoo abbaan didaa, yaa didaa harqoota keessaa. Qorra baraan dadhabee, morma kee jalattan dheessaa.”

25. “Yoo Ambootti goota ajjeessan, Shaasheetu gumaa baasa.”

26. “Nuun mitii; Farda keenyaa nibeeku bareechanii, gaafa gaarren Adawaa, gaafa Maqalee sanii.”

27. “Walirraa fagaanne, kunoo dugdaaf garaa taanee.”

28. “Cuwaa cufaa jettii, simbirroon halkanii. Nama garaan dhaane, dirmammuun arganii”

29. “Of boodatti deebi’ee, bookeef tafkiin lakkaawu.”

30. “Maasaan gamaa lafan baatu; talbaa facaafata taatii, tokko du’ee tokko hinyaatu, wal-gaggalaafata taati.”

31. “Harki harka hinyaatu, diina ofii malee.”

32. “Maaloo yaa ilmaan koo quxisuu; maaloo yaa ilmaan koo hangafaa.”

33. “Waa’een keenyaa, yoo itti dhiisan silaa nama hindhiisu.”

34. “Lafa ajaaf raqaa, allaattiif saree malee maaltu dhaqaa.”

35. “Garaan haadhaa burreedhaa, gootas dabbeessasi baata.”

36. “Kombortaa ormii namaa hinbaadhatu, abbatu ofii baadhata malee.”

37. “Keessa namaa hinbeektu, keessa qabattee namatti kenniti.”

38. “Yaa jabbiloota koo; yaa jabbiloota odaa jalaa, kan nama nyaatu nukeessa jira.”

39. “Hiriyyaan dharaa; garaa sibaraa, mataa simaraa ofeegi hadaraa.”

40. “Jiruu biyya ormaa maal jireenyaa jedhuu, obsuudha malee, danda’uudha malee kan biraa maal godhuu.”

41. “Mootummaan kun ana bituu hindanda’uu beeki, ani ummata kiyyaaf qaaliidha!.”

42. “Nafxanyaan kaleessas, hardhas borus diina Oromooti.”

43. “Seenaa Rirmi hinyaatu.”

44. “Mana gumaa nun geessinaa, mana gumaataa malee.”

45. “Biyya sirna gadaa, madda wal-qixxummaa. Gaaddisa odaan kee, mallattoo eenyummaa.”

46. “Lubbuun dhiiraa biliqa, guyyaa baatu hinbeekanii.”

47. “Jiituu bonaafi gannaa, kan uumamaan toltee; Jaannata ardiitii, kamtu siin qixxaatee?”

48. “Qabda seenaa boonsaa, kumaatama kumaa! Haadha jechuun, biyya jechuun, anaa Oromiyaa dhumaa.”

49. “Hin qaanofneen nama qaanessiti.”

50. “Amboo gubbaan, yaa baala goodaree.”